**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/542-2/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. január 25-ei nyilvános ülésére**

**Tárgy:** Hévíz Város Önkormányzat 2018. évi költségvetése

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

Kondákorné Farkas Erika pénzügyi ügyintéző

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**A 2018. évi költségvetés indoklása**

**Tisztelt Képviselő-testület!**

# Az államháztartásról szóló 2011. évi CXCV. törvény 24.§ (3) és (4) alapján a jegyző által előkészített költségvetési rendelet-tervezetet a polgármester február 15-éig - ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. 2018. június 27-én a Magyar Közlöny 100. számában megjelent a Magyarország 2018. évi központi költségvetéséről szóló 2017. évi C. törvény, így a költségvetés meghatározó sarokszámai ismertek, azok koncepcionálisan beterjeszthetőek. A költségvetési rendelt megalkotásához azonban technikai okok miatt szükséges megvárni az állami támogatások Magyar Államkincstár által történő pontos kimutatását, amely után pontosan forintosítva lehet a költségvetést elfogadni.

# A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a tervszámoktól történő esetleges eltérés indokait.

Az államháztartásról szóló 2011. évi CXCV. törvény 23. § (2) bekezdése szerint a költségvetési rendeletben be kell mutatni a költségvetési bevételi és kiadási előirányzatokat kötelező feladatok, önként vállat feladatatok, valamint állami (államigazgatási) feladatok szerinti bontásban.

A Magyarország helyi önkormányzatairól szóló 2011. évi CLXXXIX. törvény 10. § (3) bekezdése szerint az önkormányzat - a törvényben meghatározott esetekben - az állammal kötött külön megállapodás alapján elláthat állami feladatokat. Önkormányzatunk ilyen megállapodással nem rendelkezik, így ebben az értelemben állami feladatot nem lát el. Törvényi kötelezettségünknek kívánunk eleget tenni azzal, hogy a bevételeknél és kiadásoknál az előirányzatok bontva vannak a kötelező és nem kötelező feladatellátásra. A törvény a kötelező feladatellátás mértékét arányait egyes területeken nem szabályozza, arról a képviselőtestület dönthet.

A kötelező és önként vállalt feladatok ellátását a kapcsolódó állami támogatások és átengedett bevételek nem fedezik. A feladatok ellátását az önkormányzat saját bevételeiből, elsősorban közhatalmi, valamint működési bevételeiből, az egyéb államháztartáson belüli támogatási bevételekből és az államháztartáson kívülről történő pénzeszköz átvételekből származó összegekkel biztosítja.

**Bevételek**

2018. évi bevételi előirányzatok összege 5.041.182 ezer Ft.

***Költségvetési bevételek*** tervezett összege 2.443.907 ezer Ft, mely a működési és a felhalmozási bevételek tervezett együttes összege.

**A működési pénzforgalmi bevételek** tervezett összege 2.441.037 ezer Ft.

Az Önkormányzat bevételeként jelenik meg a működési támogatások tervezett összege, mely 816.493 ezer Ft. (2016. évi eredeti költségvetés 992.732 ezer Ft állami támogatással számolhatott, míg a 2017-es eredeti költségvetés 708.910 ezer Ft.)

Az állami támogatásként tervezhető összegét a Magyarország 2018. évi központi költségvetéséről szóló 2017. évi C. törvény határozza meg. A törvény, 2. számú mellékletében tartalmazza a helyi önkormányzatok általános működésének és ágazati feladatainak támogatására megállapított támogatási fajtákat és mértékeket.

Jelen költségvetési rendelet-tervezetünk készítése idején már rendelkezésre áll a 2018. évi állami támogatás összegének megállapításához szükséges igény- illetve mutatószám felmérés, illetve a támogatás forintosítása.

Az önkormányzatunk *működésének és ágazati feladatainak elvégzéséhez megállapított állami támogatás* összege a Magyar Államkincstárhoz az ebr.42 rendszerébe leadott előzetesen adatok alapján tehát 816.493 ezer Ft.

Ezen belül a következőképpen alakulnak az egyes támogatások:

Települési önkormányzatok működésének támogatásá*ra tervezett összeg 548.339 ezer Ft.*

*Az önkormányzati hivatal támogatása* az előző évhez képestcsökken. A fajlagos támogatási összeg nem változott, azonban a 2017. január 1-i lakosság szám csökkent az előző évhez képest. A korábbi, 2016. január 1-i 4.774 fős lakosságszám lecsökkent 4.705 főre. Az önkormányzati hivatal működtetéséhez kapott támogatás összege 83.905 ezer Ft.

A települési önkormányzatok működését támogató állami támogatások része még a zöldfelület-gazdálkodással kapcsolatos feladatok, a közvilágítás, a közutak és a köztemető fenntartásának, valamint az egyéb önkormányzati feladatok támogatása. Utóbbi támogatások fajlagos összege nem változott 2017. évhez képest. A kiszámított támogatás teljes összegét 0 forintra csökkenti a beszámítás.

Az üdülőhelyi feladatok támogatása a korábbi jelentősen csökkenés után (1,55 Ft-ról 1 Ft-ra csökkent), a folyamatos vendégéjszaka szám növekedése miatt növekedett. 2018. évben a 2016 évben beszedett idegenforgalmi adóbevétel után kapják a települési önkormányzatok az üdülőhelyi feladatok támogatását. A támogatás elvi összege 547.752 ezer Ft.

A települési önkormányzatok működésének támogatását több ponton csökkenti a már említett beszámítás, melyet az 1 főre jutó - iparűzési adóalapból számított - adóerő-képesség határoz meg. Az adóerő-képesség emelkedése miatt, 2018. évre a beszámítás miatti támogatás elvonás összege 123.433 ezer Ft, mely 2017-évhez képest stagnál.

Beszámítás levonása után az önkormány részére megállapított üdülő helyi támogatás összege 464.434 ezer Ft.

*Települési önkormányzatok egyes köznevelési feladatainak támogatása 87.961 ezer Ft, előző évben* 83.547 ezer Ft.

Ez a támogatási csoport az óvodai gyermeklétszám alapján elismert pedagógusok, illetve a munkájukat segítők bér- és járuléktámogatását, az óvoda működtetésére vonatkozó támogatást és a minősített pedagógusok kiegészítő támogatásait tartalmazza. Fajlagos támogatási összegek közül csökkent a pedagógus bértámogatás fajlagos összege, mely idén 4.419.000 Ft/fő (2017. évben 4.469. 900 Ft/fő volt). Ugyanakkor az óvodapedagógusok munkáját segítők támogatásának fajlagos összege emelkedett, a 2017. évi 1.800.000 Ft/főről 2.205.000 Ft/fő támogatási összegre módosult.

A bevételi oldal növekedése mellett a kiadási oldal a csoportmegszűnés és nyugdíjazások miatt jelentősen csökken 2018. évre.

Települési önkormányzatok *szociális gyermekjóléti és gyermekétkeztetési feladatainak támogatása is nőtt 2017. évhez képest* 137.252 ezer Ft-ról 174.500 ezer Ft-ra. Az e csoportba tartozó támogatási jogcímek fajlagos összegei kevés kivétellel változatlanok.

Szociális területet érintő támogatások közé tartozik a házi segítségnyújtás támogatása, ezen belül a szociális segítés támogatása és a személyi gondozás támogatása. A szociális segítés esetében 5 fő után, személyi gondozás esetében 49 fő után igényeltük a támogatást. Előző évekhez képest megváltozott a bölcsőde finanszírozása. A korábbi gyermek létszám alapján biztosított támogatás - hasonlóan az óvodához - két részre válik, a bölcsődei dolgozók bértámogatására és a bölcsőde üzemeltetési támogatására.

A bölcsődében foglalkoztatott felsőfokú kisgyermeknevelők béréhez adott támogatás fajlagos összege 2.993.000 Ft/számított létszám/év. A bölcsődei dajkák, középfokú végzettségű kisgyermek nevelő fajlagos támogatási összege 2.993.000 Ft//számított létszám/év. A támogatás szempontjából figyelembe vehető felsőfokú végzettségű kisgyermek nevelők létszáma 2,0 fő, a középfokú végzettségű kisgyermek nevelők létszáma 1,8 fő. Önkormányzatunk az elért magas adó-erőképesség miatt, nem jogosult a bölcsődei üzemeltetési támogatásra.

A gyermekétkeztetés és az időskorúak tartós szakosított ellátásának üzemeltetési támogatását, a szociál- és nyugdíjpolitikáért felelős miniszter, az államháztartásért felelős miniszter és a helyi önkormányzatokért felelős miniszter megállapította. A támogatások összegei az 1/3 mellékletben tételesen szerepelnek.

2018. évben a Nemzetgazdasági Miniszter élve a Költségvetési törvény - 2. melléklet kiegészítő szabályok 2. a) pontjában - biztosított lehetőséggel, korrigálta egyes támogatások esetében a támogatás fajlagos összegeit és magasabb egységnyi támogatási összegeket állapított meg. E döntésnek megfelelően megemelkedett a család és gyermekjóléti szolgálat; a házi segítségnyújtáson belül a személyes gondozás; valamint z idősek tartós bentlakásos ellátásának működtetését biztosító szakmai dolgozó bértámogatásának fajlagos összege és ennek következtében támogatása.

*Települési önkormányzatok kulturális feladatainak támogatása* esetében a nyilvános könyvtári és közművelődési feladatok támogatása továbbra is lakosságszám arányosan jár. 2018. évi összege 5.693 ezer Ft. A támogatás fajlagos összege nem változott. 2017. évhez képest jelentkező támogatás csökkenést, a lakosságszám csökkenése okozza.

A könyvtári érdekeltségnövelő támogatás összege - melyet az előző évi könyvtári állománygyarapításra fordított összeg szerint állapítanak meg - 2018. évre még nem ismert.

Magyarország 2018. évi központi költségvetéséről szóló 2017. évi C. törvény 2. számú melléklete V. fejezetében foglalkozik a beszámítással, kiegészítéssel. Ahogy azt már a település-üzemeltetési támogatásoknál elmondtuk, a 2016. évi - 1 fő-re jutó iparűzési adóalap 60.708 Ft/fő - adóerő-képesség alapján számított támogatás csökkentés, 123.433 ezer Ft (2017. évben 124.699 ezer Ft) támogatás elvonással érinti önkormányzatukat. A beszámítás mértéke 110%-os, előző évhez képest nem változott.

***Egyéb működési célú támogatások bevételei Államháztartáson belülről:*** 2018. évi tervezett összege 31.548 ezer Ft.

Önkormányzatnál Áht-belülről átvett támogatásként terveztük a 2017. decemberi és a 2018. január-november közötti időszak *bérkompenzáció*jának összegét, összesen 5.742 ezer Ft összegben. Az állami támogatás összegét évközben, havonta utalja a Magyar Államkincstár. Szintén átvett pénzként terveztük a *szociális tüzelőanyag ellátás kiegészítő támogatásának* várható összegét, 500 ezer Ft-ot. Gyermekvédelmi kedvezmény tervezhető összege továbbra is évi 5.800 Ft/fő. Az Erzsébet-utalvány formájában nyújtott támogatásra tervezett előirányzat 350 ezer Ft.

*Önkormányzatunk feladat-ellátási szerződés keretében biztosítja az orvosi ügyeleti ellátást Hévíz és további 4 település számára. Ezek a települések: Alsópáhok, Felsőpáhok, Nemesbük és Zalaköveskút. Az önkormányzatoktól átvett támogatás tervezett összege 5.065 ezer Ft.*

Teréz Anya Szociális Integrált Intézménynél az Áht-n belülről átvett támogatás tervezhető összege 19.891 ezer Ft. Az előirányzat tartalmazza a Társadalom Biztosítási Alaptól orvosi ügyeletre, védőnői ellátásra és iskola-egészségügyi ellátásra várható támogatás összegét.

**Közhatalmi bevétel** tervezett összege az Önkormányzat költségvetésében jelenik meg, mely 1.235.320 ezer F. Adónemenkénti részletezését a 1/4. melléklet tartalmazza. 2018. évre egyik helyi adó esetében sem változik az adómértéke. Nem változott a központi adó átengedés aránya sem. Gépjárműadó esetében az önkormányzatok továbbra is a beszedett adó 40%-át kapják meg.

***Működési bevétel***önkormányzat és intézményei szintű tervezett mértéke 355.256 ezer Ft. Itt került megtervezésre a szolgáltatások nyújtásából, tárgyi eszköz bérbeadásból származó bevételek, a közvetített szolgáltatások ellenértékéből, a tulajdonosi bevételekből, ellátási díjakból, kamatbevételekből, biztosítói kártérítésekből és egyéb működési bevételekből származó összegek.

Intézményenkénti működési bevételek összegét az intézmények pénzügyi mérlegei tartalmazzák ( a 2/1.;2/1/1.; 3/1.; 3/2.; 3/3.; 3/4. mellékletek)

A Gróf I. Festetics György Művelődési Központ, Városi Könyvtár és Muzeális Gyűjtemény intézmény részére a Rózsakert egy része használatba lett adva. 2017. évben lejárt a Rózsakertre kapott támogatás fenntartásának 5 éve, így bérleti díjat már nem számláztunk az intézmény felé. 2018. január 1-től javasoljuk, hogy közüzemi számlák továbbszámlázását is szűntessük meg, mint a bevételi mind az intézményfinanszírozási oldalon. Adminisztrációs munkát csökkentünk ezáltal. A költségvetési táblák számai már a továbbszámlázás megszűntetését mutatják.

A korábbi években az Új Színpad Egyesület által nyújtott szolgáltatások, szakköri foglalkozások – ének; modern tánc és női torna; „Táncolda”; Etka-jóga; stratégiai terepasztalos játékklub - a művelődési intézmény keretei közé átszervezésre kerülnek 2018. január 1. napjától. Ennek megfelelően a szakköri tagdíjakból, illetve fellépésekből származó bevétel éves szinten várható összege 2.420 ezer Ft növeli az intézmény működési bevételét.

**Felhalmozási pénzforgalmi bevételek** tervezett összegeként 2.870 ezer Ft előirányzat került kialakításra.

Ez az összeg az Önkormányzatnál *Áht-n kívülről átvett felhalmozási pénzeszközként* jelenik meg. A lakosságnak és az önkormányzat és intézményei dolgozóinak – az évek során - lakásépítés és felújítás céljára nyújtott kamatmentes kölcsön törlesztéséből származó bevétel kerül tervezésre a 8. melléklet szerint.

**Finanszírozási bevételek** tervezett összege 2.597.275 ezer Ft. Ez az összeg egyrészt az előző évi költségvetési maradvány igénybevételének tervezett összege, 1.354.115 ezer Ft, másrészt az MFB2020 beruházási hitelprogram 1.243.160 ezer Ft. A költségvetési maradvány előirányzat a 2017. évi zárszámadás elkészítése és Képviselő-testületi elfogadása után, 2018. évi költségvetési rendelet-módosítás útján pontosításra kerül.

**Kiadások**

2018. évre tervezett kiadási előirányzatok összege – azonosan a bevételi előirányzattal – 5.041.182 ezer Ft.

***Költségvetési kiadások*** előirányzott összege 5.009.738 ezer Ft.

***Működési pénzforgalmi kiadások*** tervezett összege 2.584.532 ezer Ft.

Valamennyi intézmény esetében elmondható a kiadások összeállítása során a hatékony, takarékos gazdálkodásra kell törekedni.

Az Önkormányzat esetében a működési kiadások, feladatokra lebontott előirányzatait a 2/2 melléklet mutatja be. Intézmények esetében az intézményi pénzügyi mérlegekből látható a tervezett kiadási előirányzat.

**Személyi juttatások** tervezett előirányzata 911.801 ezer Ft, ez 2017. évben 827.105 ezer Ft volt. Az előirányzat kialakításánál figyelembe vettük a 430/2016. (XII. 15.) kormányrendelet minimálbér és a garantált bérminimum 2018. évre vonatkozó előírásait. 84.696 ezer Ft-tal szükséges előző évhez képest megemelni a személyi juttatások előirányzatát. A 9%-os garantált bérminimum emelés miatti kiadásnövekményt, a létszámcsökkenés ellenére sem lehet ellensúlyozni. A Polgármesteri Hivatal létszáma négy év alatt 51 főről 39 főre csökkent. A felszabaduló bértömeg lehetővé teszi a maradványból a 15%-os illetményalap növelést. A személyi kiadások között tervezésre kerültek valamennyi intézmény esetében a 2018. évi soros előrelépések, a dolgozókat megillető jubileumi jutalmak, valamint a felmentési illetmények. Minden érintett dolgozó munkába járásához rendelkezésre áll a szükséges forrás. Jogszabályi előírásoknak megfelelően biztosított minden intézmény költségvetésében a minimálbérre (127.500 Ft/hóról 138.000 Ft/hó) történő kiegészítés, a bérkompenzáció és a szakképzett dolgozók esetében a garantált illetményre (161.000 Ft/hóról 181.000 Ft/hó) történő kiegészítés. Szociális intézménynél a személyi juttatások előirányzata tartalmazza az szociális ágazati összevont pótlék, a bölcsődei pótlék összegét is. Művelődési intézmény esetében a kulturális pótlék összegét.

**A minimálbér és a garantált bérminimum további, 2. ütemű növekedése a személyi juttatások önkormányzat és intézményei szintű előirányzata meghaladja az előző év eredeti költségvetésében tervezett összeget. A 2017. évi 404.953 e Ft állami támogatás csökkenés és a bérszínvonal emelkedéséből eredő 84.696 ezer Ft kiadás növekedése az Önkormányzattól független trendek továbbra is jelentős hatással vannak a költségvetés tervezésére, és továbbra is előre vetíti a közép hosszú távon Önkormányzati –feladat ellátás- működés változásait is**.

Önkormányzat esetében 1 fő a magyar-horvát pályázat miatt határozott időre, 2018. októberig tervezésre került.

A Brunszvik Teréz Napközi Otthonos Óvoda is három fővel csökken, egy csoport megszűntetésre került, a dolgozók nyugdíjba vonultak, az óvoda pénzügyi hatékonysága a bevételi oldalon is részletezett mértékben javult.

Gróf I. Festetics György Művelődési Központ esetében – a korábban az Új Színpad Egyesület által működtetett szakkörök intézményi keretek közé szervezése miatt - 2018. január 1. napjától heti 20 órás munkaidővel bővül a közalkalmazottak létszáma.

2018. évben nem módosul a cafetéria juttatás éves összege, mely továbbra is bruttó 200.000 Ft/fő/év. A felhasználás választható jogcímei nem változtak.

**Munkaadót terhelő járulékok és szociális hozzájárulás** tervezett összege 210.145 ezer Ft, 2017-évben 210.964 ezer Ft volt. 2018. évtől módosult ugyanis a szociális hozzájárulási adó mértéke, mely 22%-ról 19,5%-ra csökkent. Az előirányzat tervezése során a jogszabályi változás figyelembevételre került.

**Dologi kiadások** tervezett előirányzata 1.028.942 ezer Ft, 2017. évben 896.084 ezer Ft volt. A növekedést a beruházások, uniós támogatások dologi kiadási tételei növelik. Az előirányzat kialakításánál a takarékos gazdálkodás szempontját tartották szem előtt az intézmények, náluk és a hivatalnál a dologi kiadás nem növekszik.

Az Önkormányzat esetében tervezésre kerültek többek között a Nagyparkoló megújítására vonatkozó projekttel kapcsolatban 15.640 ezer Ft, a ReforbCulture projekt kapcsán 22.311 ezer Ft dologi kiadás.

Dologi kiadások között található, előző évről áthúzódó előirányzatként a Hévízi - Gyógytó kifolyóvíz hőszivattyús energia hasznosításával kapcsolatos projekt, önkormányzatot érintő kiadásainak fedezetére szolgáló 10.500 ezer Ft előirányzat.

Város és községgazdálkodási kormányzati funkció esetében a dologi kiadások előirányzata emelt összegben lett tervezve. Az összeg tartalmazza a városi sportcsarnok bontásával kapcsolatos 63.500 ezer Ft és a létesítendő Sport szálló alatti E-on vezeték kiváltásának fedezetére szolgáló 5.000 ezer Ft előirányzatot.

**Működési célú támogatások** előirányzott összege 2017. évben 344.110 ezer Ft volt, ez 2018. évben 334.005 ezer Ft-ra csökkent, melyből az államháztartáson belülre átadott támogatás előirányzat 47.912 ezer Ft, az államháztartáson kívülre átadott támogatás előirányzata 286.093 ezer Ft. Az előirányzat támogatott szervezetenkénti bontását az 1/7. melléklet tartalmazza.

A támogatások között a Képviselő –testület 239/2015. (VIII.27.) határozatának megfelelően 19500 ezer forint összegben szerepel a Hévíz TDM Egyesület támogatása. A hévíz Turisztikai Nonprofit Kft két címen kap támogatást, kérelmének megfelelően a 75.000 ezer Ft a város marketing hatékonyabb keretek közötti ellátását biztosító támogatás. 5.000 ezer Ft a Hungarikum alapprogramhoz szükséges önkormányzati hozzájárulás.

**Működési tartalék** tervezett összege 85.088 ezer Ft, melyből a működési céltartalék előirányzata 65.088 ezer Ft, az általános tartalék pedig 20.000 ezer Ft. A 2017. évi zárszámadásban majdan megállapításra kerülő költségvetési maradvány és a jelen költségvetési tervezetben kimutatott előző évi maradvány igénybevétel közötti különbözetből szükséges az előirányzat megemelése.

***Felhalmozási pénzforgalmi kiadások*** összege a 2017. évi eredeti költségvetésben 457.541 ezer Ft, 2018. évben az e címen tervezett előirányzat 2.425.206 ezer Ft-ra növekszik.

Beruházások tervezett összege 2.081.316 ezer Ft, a felújítási előirányzat összege 10.000 ezer Ft.

Önkormányzat esetében minkét előirányzatnál - a gép, berendezés beszerzés és az informatikai eszköz beszerzés kivételével – java részt a 2017. évről áthúzódó felhalmozási jogcímek kerültek tervezésre, mivel a pályázati beruházások megvalósítása áthúzódik 2018. évre.

A főbb beruházások:

1. Széchenyi utca teljes közműveinek kicserélése, a zöldfelületeinek és járdáinak megújítása:

A Széchenyi utca Hévíz egyik legforgalmasabb - állami tulajdonban lévő - útja, erősen leromlott műszaki állapotban van, hossza a Kölcsey utcától a körforgalomig 872 m. A Magyar Közút Nonprofit Kft. Európai Uniós forrásból az útburkolatot 1 kilométeres szakaszának újraburkolására bruttó 129.5 millió forintos pályázati forrást nyert. Nem célszerű csak az útburkolat felújítását elvégezni, mivel az alatta lévő közművek 30-50 évesek. Ezért a Magyar Közút az Önkormányzattal együttműködve konzorciális szerződést kötött az utca teljes felújításának érdekében. Az utca országos közútként a Magyar Közút kezelésében van, míg az egyéb közművek a közműszolgáltatók, a csapadékvíz elvezetés a GAMESZ fenntartása alatt áll. Így minden felszín alatti közműszolgáltatót közös asztalhoz ültetve nyilatkoztattuk, hogy a felújításból milyen részarányt tud saját beruházásban megvalósítani, és mennyi időre van szüksége a kivitelezéshez. Ehhez kapcsolódóan a közművek cseréje 2017. októberében elkezdődött. A 850 milliós várható teljes bekerülési költségből az Önkormányzatra jutó rész bruttó 665 millió forint lesz, amely 5%-os tartalékkeret fedezet mellett lett megállapítva. Ez az összeg tartalmazza a Csokonai utca majdani szennyvíz kicsatlakozásához szükséges alapvezetékelési munkáit is, amit ezekkel a munkákkal együtt célszerű megoldani. Ennek a költsége bruttó 28 millió forint.

Az Önkormányzatra jutó munkafolyamatok a következők:

- Általános tételek: szakfelügyeletek, ideiglenes forgalomelterelés, jelzőtáblák, ideiglenes létesítmények, megvalósulási tervek, biztosítékok és biztosítások stb…

- Csapadékcsatorna bontása és építése: a több helyen eltömődött, és elszivárgó, az út alatt fedett árokban vezetett csapadékvíz gerinc és bekötések építése.

- Előkészítő és földmunkák: fák és növényzet bontása, kocsi behajtók padok és egyéb tereptárgyak bontása, és az ezekhez tartozó földmunkák.

- Útépítés és egyéb pályaszerkezet építés (bontási oldalon): a csapadékvíz építéshez kapcsolódó aszfalt és szegélybontások és helyreállítások, autóbusz megálló és gyalogátkelőhelyek bontása, burkolatszél vágása,

(építési oldalon): padka és elválasztó sáv építése, térkő és burkolat építés, forgalomtechnikai létesítmények, KRESZ táblák, védőkorlátok, burkolatjelek stb.

- Vízépítés: csapadékvíz rácsok, aknák, folyókák bontása és építése, szivárgók és víztelenítéshez szükséges létesítmények építése,

- Növénytelepítés: Fák, bokrok, cserjék, ültetése, utcapadok, szemetesek és egyéb tereptárgyak építése, zöldfelület építés.

Az önkormányzati feladatok költsége összesen bruttó 545 millió forint, amihez hozzá kell számolni az egyes szolgáltatók továbbszámlázott költségeit.

A felújítás során jelentősen csökken az utca aszfaltozott felülete, növekszik a zöldfelület is járdafelületek nagysága, valamint a burkolati kialakítások igényesebbé válnak.

A teljes bekerülési érték: 850.000 ezer forint, amelyből 665 millió forint hitelfelvételt tervez az önkormányzat.

2. Nagyparkoló átépítéséhez az adósságkonszolidációs pályázaton és Európai Uniós támogatáson felüli munkák elvégzése:

A Nagyparkoló tér felújításának célja a jelenleg aszfaltozott parkolóban a zöldfelületek fejlesztése, melyeket új sétányok kialakításával és a meglevő sétányok rendezettebbé tételével kívánjuk elérni. A fejlesztés eredményeképpen egy kulturált és esztétikus, a világhírű fürdővároshoz rangjához illő tér jön létre.

A beruházás TOP-2.1.2-15 jelű „Zöld város kialakítása” című pályázati forrás, „Konszolidációban nem részesült önkormányzatok” részére kiírt pályázati forrás, és saját forrás biztosításából tevődik össze, mely támogatások már a bankszámlánkra beérkeztek.

A T1 jelű út a „Konszolidációs pályázat” forrásából kerül felújításra.

A zöldfelületek, a vízelvezető rendszer és sétányok építése, valamint a közvilágítás bővítése és korszerűsítése a „Zöld város kialakítása” című pályázatban kerül finanszírozásra. A teljes parkoló felület burkolása önerőből készül.

A beruházás során kiépítésre kerül a T1 jelű út, mely a Széchenyi utcai bejáratot köti össze a hátsó bejárattal. Ez az út kapcsolja be a helyi járati buszközlekedésbe a „Flavius” üzlet mellet megépült Alközpont Busz Pályaudvart, valamint biztosítja a parkolóba a ki- és behajtást.

A T1 jelű út aszfalt burkolattal, míg a parkoló felületek és sétányok kiselemes térkő burkolattal készülnek.

A burkolt felületekről csapadékvíz elvezetés úgy kerül kialakításra, hogy annak összegyűjtése, és s zöldfelületre való öntézéssel történő visszajuttatása biztosított legyen.

A zöldfelületek építésénél a meglévő parkoló korszerűsítésével összhangban történő tervezése volt a fő szempont. A zöldterületek kiemelt szegélyek lehatárolásával kerülnek kialakításra. A tervezett zöldfelületek úgy készülnek, hogy az park jelleget kölcsönözzön a parkoló térnek.

A parkoló közvilágítása részben jelenleg is biztosított. A fejlesztés célja a közvilágítás komplexé tétele, a sétányok megvilágítása, mindez új esztétikus kandeláberek és lámpatestek biztosításával.

A megvalósításhoz szükséges kiviteli tervekkel rendelkezünk.

A teljes bekerülési érték: 512.000 ezer forint (112.000 ezer forint adósságkonszolidációs pályázat, 250.000 ezer forint Európai Uniós támogatás),

amelyből 150.000 ezer forint hitelfelvételt tervez az önkormányzat.

3. Autóbusz pályaudvar kialakítása:

A teljes bekerülési érték: 700.000 ezer forint, ebből a költségvetés beruházási oldalán 152.120 ezer Ft-ot terveztünk építésre, HEBI dokk létesítésre további 44.450 ezer Ft-ot. (Az ÉNYKK Zrt. és Magyar Közút Nonprofit Zártkörűen Működő Rt-vel, mint konzorciumi partnerekkel a teljes beruházási kiadásból 700.000 ezer forint az Európai Uniós támogatás.)

A Buszpályaudvar engedélyes és kiviteli terveinek elkészítetésére további 31.500 ezer Ft előirányzattal, - az esetlegesen elkészítendő - lápterület hatástanulmányának elkészítetésére 6.000 ezer Ft összegű előirányzattal kell kiegészíteni az előirányzott összeget.

4. Térfigyelő kamerarendszer kialakítása:

Hévíz Városának a kiemelkedő turisztikai desztináció jellege miatt szükséges a mai kor technikai színvonalán kiterjeszteni és megújítani és a rendőrséggel közösen működtetnie kell egy korszerű térfigyelő és rendszámfelismerő kamerarendszert, mely garantálja az ideérkező vendégek számára a kiszámítható közbiztonságot és szükség esetén a gyors, pontos beavatkozás lehetőségét is, akár a rendőrség, akár a közterület felügyelet számára.

A tervek szerint a fontosabb közterületi helyszíneken működnének fix és mozgatható kamerák, míg a város összes be-, és kivezető közútján a közigazgatási határon pedig rendszámfelismerő rendszerek. A központ a Hévízi Rendőrőrs helyiségében kerülne elhelyezésre, mellyel betekintési hozzáférést kap a zalaegerszegi ügyeleti szolgálat is.

További monitorozó helyként a Hévízi Polgármesteri Hivatal Közterület felügyelete szerepel. A tervek szerint rendőrség ügyeletese és a közterület felügyelet egy erre a feladatra dedikált mobiltelefonon is tartja a kapcsolatot. Ezzel jelentősen csökkenteni lehet a reagáláshoz szükséges időt.

A rendszer egy professzionális IP alapú videó térfigyelő rendszer mely a menedzsment háttérrel együtt magas fokú megbízhatósággal és skálázhatósággal rendelkezik. Alapját, üzleti célra fejlesztett zárt, vezeték nélküli hálózat alkotja, melyhez a helyszíni bejárás során kijelölt helyeken kapcsolódnak a térfigyelő kamerák. A biztonsági irányelvek szerint a rendszerben távolról vezérelhető és mozgatható valamint fix és rendszám olvasásra alkalmas kamerák kerülnek telepítésre. A beruházást összesen 72.000 ezer Ft-tal tervezzük, melyből 53.000 ezer Ft a beruházás és 19. 000 ezer Ft a gép, berendezések kiadása.

5. Hévízi Termelői Piac megújulása:

Európai Unió Támogatásával a beruházás 2018. évben 206.059 ezer Ft-tal tervezve, további 22.822 ezer Ft tervezésre került a berendezések kiadásai közé.

A projekttel kapcsolatban felmerült a tervezési módosítás, melynek kiadásai nem számolhatók el a pályázat kiadásai között. Emiatt III. 15/2. jogcímen 3.810 ezer Ft előirányzat kialakítása szükséges.

A beruházások között szerepel még:

Gyógyhelyi főtér kialakításával, annak kiviteli tervezésével kapcsolatos kiadások fedezetére kialakított előirányzat, melynek összege 27.775 ezer Ft.

Képviselő-testület 332/2017. (XII.14.) határozatának megfelelően kialakításra került a Hévíz 2102. hrsz-ú ingatlan kisajátításával kapcsolatos előirányzat, mely tartalmazza a kisajátítási terv készítéséhez szükséges 250 ezer Ft összeget is.

**Államháztartáson kívüli felhalmozási célú támogatás** tervezett összege 68.772 ezer Ft.

Az előirányzat tartalmaz a Sportkör részére biztosított TAO pályázat – labdarúgással és kézilabdával kapcsolatos pályázat tárgyi eszköz beruházás és felújítás – önerő előirányzott 29.582 ezer Ft összegét, továbbá az egyéb szálláshelyek minőségfejlesztési támogatására elkülönített 16.000 ezer Ft keret átadását - a fizetővendéglátással foglalkozók által beadott pályázatokat elbíráló szervezet részére.

15.000 ezer Ft a Római katolikus Egyház részére tervezett felhalmozási támogatás a templomtető cseréjére, és a Hévízi TV Nonprofit Kft. eszközparkja is fejlesztve lesz 1.520 ezer Ft-ból.

A felhalmozási kiadások részletes - intézményenkénti és felhalmozási célonkénti - tervezését az1/8. melléklet tartalmazza.

**Finanszírozási célú kiadás:**

A Magyar Államkincstár nettó finanszírozás keretében 2017. december 29-én utalta ki a 2018. évi állami támogatás előlegét. A kincstár a január 5-éig esedékes járandóságok fedezetének biztosítása érdekében megelőlegezte az önkormányzatot megillető 2018. évi állami támogatás 4%-át, mely 31.444 ezer Ft. A 2018. évi költségvetésben a megelőlegezést vissza kell vezetni.

**Létszám**

Az Önkormányzat és intézményei létszámkerete 2018. január 1. napjával 233,5 főre változik, ez 1,5 fővel több, mint 2017. január elsején.

Egy fő az Önkormányzatnál lesz pályázati támogatásból határozott időre - 2018. szeptember 30. napjáig - foglalkoztatva.

Mint már korábban említettük, 1 fő közalkalmazottat heti 20 órában a Gróf I. Festetics György Művelődési Központnál szükséges alkalmazni, az intézmény feladatkörébe beépített szakkörök irányításával kapcsolatban.

A létszámok nagyságát és összetételét az 5. számú melléklet részletesen tartalmazza.

**Közvetett támogatások**

Közvetett támogatások 2018. évre tervezett összege171.783 ezer Ft.

Ebből az összegből:

169.769 ezer Ft az építmény adó esetében: a lakás, üdülő, egyéb építmény esetében nyújtott 100%-os adókedvezmény, melyet az ingatlanban állandó lakcímmel rendelkező tulajdonos magánszemély részére – 3.103 adótárgy után, 281.358 m2-re vonatkozóan - biztosít az önkormányzat.

1.467 ezer Ft az iparűzési adónál biztosított adó kedvezmény, melyet az önkormányzat 2.500 ezer Ft-ot meg nem haladó adóalap esetén biztosít. A kedvezmény az adó 25%-a.

547 ezer Ft a méltányosságból nyújtott kedvezmény tervezett összege.

A közvetett támogatások nyújtásának jogcímenként részletezett összegét a 7. számú melléklet tartalmazza.

**Rendelet részletes indoklása:**

1. § A költségvetés szerkezetét határozza meg és, hogy kire terjed ki a hatálya.
2. §. Az Áht. előírásainak megfelelően meghatározza a költségvetés címrendjét.
3. – 5. § . Rögzíti az Önkormányzat bevételi és kiadási fő összegeit, kiemelt előirányzatit a megfelelő hivatkozási helyek, mellékletek megjelölésével.

6.– 10. § Az önkormányzat költségvetési szerveinek bevételi és kiadási főösszegét rögzíti.

1. § A költségvetési szervek 2018. január 1-ei létszámkeretét állapítja meg.
2. § A rendelet szabályozza a költségvetési szerveknél foglalkoztatottak cafetéria összegét.
3. § A több éves kihatással járó kötelezettségeket állapítja meg.
4. § A költségvetési maradvány feletti jogokat és a felhasználás módját szabályozza.
5. § Rögzíti a költségvetés végrehajtásának szabályait.
6. -20.§ Meghatározza a költségvetési szervek gazdálkodására vonatkozó szabályokat.

21.§ Megállapítja a Polgármester hatáskörét.

22.§ Rögzíti, hogy tárgy évben mely banknál vezetett számlákon bonyolódhat pénzforgalom.

23-24. § A követelések, kintlévőségek nyomon követéséről és arról való lemondás lehetőségeit taglalja.

25-26. § Az egyes eljárások sajátos szabályait állapítja meg.

27-28. § Vegyes rendelkezéseket állapít meg.

Tisztelt Képviselő-testület!

Az előterjesztésben részletesen bemutatott számok és adatok pontosan alátámasztják azt, hogy a 2018. évi költségvetés összeállítása az állami támogatáspolitika változása miatt milyen mértékben érinti hátrányosan Hévíz Város Önkormányzatát. Az előterjesztés és a 2018. évi költségvetés tervezett összeállítása során alapos mérlegelés az igények pontos felülvizsgálata és a jövőre vonatkozó megoldás szándéka alakította ki az előirányzatokat.

A 2018. évi költségvetés összeállítása során kiemelt cél volt, hogy az önkormányzati feladatellátás és a beruházások annak ellátási színvonalának csökkentése nélkül finanszírozható legyen. Ahhoz, hogy a város által elhatározott fejlesztéspolitika a folyamatban lévő európai uniós pályázati fejlesztések megvalósítása reális cél maradjon, az elkövetkező években felül kell vizsgálni az önkormányzat által kötelezően ellátandó feladatok ellátási színvonalát és felül kell vizsgálni az önkormányzat által önként vállalt feladatok továbbvihetőségét, valamint azok ellátásának színvonalát.

Végig kell gondolni elsősorban nyugdíjazások miatt megüresedő állások betöltésének szükségességét. Meg kell vizsgálnunk azokat a területeket, ahol az önkormányzat szolgáltatásainak felülvizsgálatával többletbevételeket érhet el. Szintén meg kell vizsgálni az adópolitikában a helyi adóztatásban rejlő tartalékokat. Át kell tekinteni a kedvezmények, mentességek megfogalmazását és mértékét, az egyes adómértékek helyi adó törvényben foglalt korlátait figyelembe véve. Már rövidtávon át kell gondolni, elsősorban a fejlesztéspolitika forrásainak biztosítása érdekében az önkormányzati vagyonban rejlő tartalékok feltárását. Javasolt számba venni azokat az ingatlanokat, amelyek értékesítése szóba kerülhet, ugyanígy át kell tekinteni a bérleti díjak emelhetőségét, és vizsgálni javasolt az önkormányzati tulajdonú gazdasági társaságokban rejlő lehetőségeket.

A beterjesztett 2018. évi költségvetés a stabil, biztos működés feltételeit teremti meg. A jövő érdekében mindenképpen indokolt a következő évek költségvetésének megalapozásához a fentiekben vázolt fokozatos intézkedések megkezdése.

Kérem, az előterjesztést megvitatni, és a rendeleti javaslatot elfogadni szíveskedjenek!

A döntés minősített szótöbbséget igényel.

**Adósságot keletkeztető ügyletek**

Az államháztartásról szóló 2011. évi CXCV törvény 29/A §-a szabályozza, hogy az önkormányzat a költségvetési rendelet elfogadásáig, határozatban állapítja meg a saját bevételeinek és az adósságot keletkeztető ügyleteiből eredő fizetési kötelezettséget a költségvetési évet követő három évre várható összegét.

Magyarország gazdasági stabilitásáról szóló 2011. évi CXCIV törvény 45. § (1) bekezdése a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. Az Önkormányzatnak ez évet és következő három évet terhelően nincs váltó, lízing, halasztott fizetési és kezességvállalásból eredő fizetési kötelezettsége. A határozati javaslat, így a jogszabály által előírt időszakra, a saját bevételeket tartalmazza.

A döntés egyszerű szótöbbséget igényel

**2.**

**Határozati javaslat**

1. Hévíz Város Önkormányzatának Képviselő-testülete az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2018. évi költségvetési évet követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| Megnevezés | Sorszám | Tárgy év  2018. | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
| 1 | 2 | 3 | 4 | 5 | 6 |
| Helyi adók | 1 | 1.204.000.000 | 1.194.000.000 | 1.194.000.000 | 1.194.000.000 |
| Tulajdonosi bevételek | 2 | 0 | 0 | 0 | 0 |
| Díjak, pótlékok, bírságok, települési adók | 3 | 14.320.000 | 14.320.000 | 14.320.000 | 14.320.000 |
| Immateriális javak, ingatlanok és egyéb tárgyi eszközök értékesítése | 4 |  |  |  |  |
| Részesedések értékesítése és részesedések megszűnéséhez kapcsolódó bevételek | 5 | 0 | 0 | 0 | 0 |
| Privatizációból származó bevételek | 6 |  |  |  |  |
| Garancia- és kezességvállalásból származó megtérülések | 7 |  |  |  |  |
| **Saját bevételek (01+... +07)** | 8 | **1.218.320.000** | **1.208.320.000** | **1.208.320.000** | **1.208.320.000** |
| **Saját bevételek (08. sor) 50%-a** | 9 | **609.160.000** | **604.160.000** | **604.160.000** | **604.160.000** |
| **Előző év(ek)ben keletkezett fizetési kötelezettség (11+...+17)** | 10 | **0** |  |  |  |
| Hitelből eredő fizetési kötelezettség | 11 |  |  |  |  |
| Kölcsönből eredő fizetési kötelezettség | 12 |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |
| Adott váltóból eredő fizetési kötelezettség | 14 |  |  |  |  |
| Pénzügyi lízingből eredő fizetési kötelezettség | 15 |  |  |  |  |
| Halasztott fizetés, részletfizetési kötelezettsége | 16 |  |  |  |  |
| Szerződésben kikötött visszavásárlási kötelezettség | 17 |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (19+...+25)** | 19 | **4.972.640** | **198.906.000** | **198.906.000** | **193.467.000** |
| Hitelből eredő fizetési kötelezettség | 20 | 4.972.640 | 198.906.000 | 198.906.000 | 193.467.000 |
| Kölcsönből eredő fizetési kötelezettség | 21 |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |
| Adott váltóból eredő fizetési kötelezettség | 23 |  |  |  |  |
| Pénzügyi lízingből eredő fizetési kötelezettség | 24 |  |  |  |  |
| Halasztott fizetés, részletfizetési kötelezettsége | 25 |  |  |  |  |
| Szerződésben kikötött visszavásárlási kötelezettség | 26 |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |
| **Fizetési kötelezettség összesen (10+19)** | 28 | **4.972.640** | **198.906.000** | **198.906.000** | **193.467.000** |
| **Fizetési kötelezettséggel csökkentett saját bevétel (9-28)** | 29 | **604.187.360** | **405.254.000** | **405.254.000** | **410.693.000** |

2. A Képviselő-testület felkéri a polgármestert, hogy amennyiben változás történik az adósságot keletkeztető ügyletekben erről adjon tájékoztatást a képviselő-testület részére.

***Határidő:*** éves beszámolók

***Felelős:*** Papp Gábor polgármester

**3.**

**Előzetes hatásvizsgálat:**

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat2018. évi költségvetésről szóló önkormányzati rendelet megalkotása.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**Költségvetési hatása:** A 2018. évi költségvetési rendelet megalkotásához kapcsolódó előzetes hatásvizsgálat során megállapítható, hogy az önkormányzatnak törvényben foglalt kötelezettsége az adott évre költségvetést alkotni az államháztartásról szóló 2011. évi CXCV. törvény 23 -24. §-ban kapott felhatalmazás alapján.

**Rendelet megalkotásának szükségessége**: A rendelet megalkotásának elmaradása esetén a költségvetésben meghatározott feladatok végrehajtása nem lehetséges. Amennyiben a költségvetési rendeletet a jogszabályban foglalt határidőig fogadja el a képviselő testület, úgy az államháztartásról szóló 2011. évi CXCV. törvény 108. §-a alapján az elemi költségvetésről az államháztartás információs rendszere keretében történő adatszolgáltatást sem tudja teljesíteni. Ha a helyi önkormányzat ezt az adatszolgáltatási kötelezettségét határidőig nem teljesíti, a helyi önkormányzatokért felelős miniszter a határidő utolsó napját követő hónaptól az információ szolgáltatásáig a nettó finanszírozás alapján a helyi önkormányzatot megillető összeg folyósítását felfüggeszti.

**A jogszabály alkalmazásához szükséges személyi, szervezeti, tárgyi és pénzügyi feltételek** a költségvetési rendelet esetében több szempontból is nehezen értelmezhetők. A költségvetés meghatározza a költségvetési szervek létszámkeretét, így a személyi erőforrások tekintetében konkrét rendelkezéseket tartalmaz, bizonyos befolyással bír a szervezeti struktúrára, az utóbbiról azonban nem a költségvetési rendelet keretei között dönt az önkormányzat. A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendelet társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok befolyásolják a kötelezően ellátandó feladatok minőségét, az önként vállalt feladatok mennyiségét és azok színvonalát. A költségvetés az egyes ágazatok szakmai programjai, részkoncepciói alapján készül, mely elsősorban a kötelező feladatellátásból adódó feladatokat tartalmazza. Az adminisztratív terhek nem változnak.

**Egyeztetési kötelezettség:** Valamennyi költségvetési szerv vezetővel egyeztetésre kerültek az intézmények költségvetései, melyről jegyzőkönyv készült.

A gazdasági kamarákról szóló 1999. évi CXXI. tv. 37. § (4) bekezdése szerint a gazdasági előterjesztéseknek a helyi önkormányzati képviselő testületéhez való benyújtása előtt ki kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét. Fentiek alapján jelen előterjesztés megküldésre került a Zala Megyei Kereskedelmi és Iparkamara és a Zala Megyei Kereskedelmi és Iparkamara Zalaegerszegi Térségi Szervezete részére.

**4.**

**Bizottsági állásfoglalás**

**5.**

**Mellékletek**

**6.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kondákorné Farkas Erika | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Laczkó Mária | GAMESZ igazgató |  |  |
| Hermann Katalin | Festetics igazgató |  |  |
| Varga András | TASZII intézményvezető |  |  |
| Nagy Sándorné | Brunszvik Óvoda vezető |  |  |
| Hubayné Jónyer Szilvia | GAMESZ Gazd-i vezető |  |  |